प्रदेश नम्बर ७ आउने स्वदेशी तथा विदेशी पर्यटकहरुका लागि प्रमुख गन्तव्य खप्तड प्राकृतिक एवं धार्मिक महत्वले भरिभराउ छ । २२ वटा ठूला पाटन, रंगीबिरंगी फूल, अद्भुत मौसम, नागढुंगा, भिम लौरी लगायतका आकृतिले खप्तडले स्वदेशी तथा विदेशी पर्यटकहरुलाई लोभ्याउने गर्दछ । प्रकृतिको अनुपम उपहार पाएको खप्तड धार्मिक रुपले पनि अति महत्वपूर्ण । खप्तडमा अवस्थित प्रमुख धार्मिक तीर्थस्थलमध्येको एक हो सहश्रलिंग । समुन्द्री सतहबाट तीन हजार दुई सय मिटर उचाईमा अवस्थित सहश्रलिंगको पूजाआजा गरे चिताएको पूरा हुने विश्वास छ । सहश्रलिंग त्रिवेणी धामबाट दुई घण्टाको पैडल यात्रापछि पुग्न सहिन्छ ।
